Moravia la Gran

Moravia la Gran (Velká Morava o Velkomoravská říše en checo) estió un estato formato por eslaus d'Europa Centro-Oriental en a primera metat d'o sieglo IX y destruito por os hongaros en l'anyo 906, en o territorio de l'actual Moravia (Republica checa).

Moimir (803-846) fundó o Ducau de Moravia y su  sobrino Ratislau s'independizó d'o Reino Franco Oriental, amanando-se a Costantinoble.

Dende Costantinoble fuoron ninviatos os santos eslaus macedonyos Cirilo y Metodio pa cristianizar-los fendo servir a luenga eslava como vehiclo de comunicación dreita. Cirilo y Metodio creyoron una organización eclesiastica morava autonoma, que desapareix cuan en l'anyo 885 muere Metodio.

Loís o Chermanico preba de sozmeter a Radislau sin conseguir-lo, pero su sobrino de Ratislau (870-894) lo entrega a los francos orientals.

En l'anyo 874 en a Paz de Forchheim Moravia la Gran pierde a baixa Panonia. Manimenos contina a expansión de Moravia con a conquiesta d'Eslovaquia, Hongría occidental, Silesia, Bohemia y Sudetes.

En l'anyo 880 Moravia la Gran reconoix l'autoridat d'a Santa Seu y se posa baixo a suya protección.

Os hongaros s'establixen en a Cuenca Panonica y en a suya expansión destruyen o estato de Moravia la Gran, quedando os eslaus sozmesos a los hongaros.

 Bibliografía 
 Hermann Kinder y Werner Hilgemann: Atlas histórico mundial. Desde los orígenes a la Revolución Francesa. Ediciones Itsmo.

Categoría:Estaus desapareixius
Categoría:Historia d'a Republica Checa